钦定古今图书集成/明伦汇编/交谊典/第044卷 > 《酬寄伍朝宾》刘永之
## 钦定古今图书集成/明伦汇编/交谊典/第044卷 > 《酬寄伍朝宾》刘永之

“才子多文藻，京华富友朋。价同千里骏，情似九霄鹰。
学省然官烛，倡楼对市灯。醉倾光禄酒，渴饮凌人冰。
马惜障泥锦，人轻半臂绫。御沟萦似带，驰道直如绳。
青琐弹冠入，朱门蹑履登。时清周道泰，运否楚氛腾。
六郡良家选，千金国士征。星驱干载鸟，露宿骑县棚。
荏苒山河隔，蹉跎岁月增。鲸鲵依巨浪，虎豹啸高陵。”
野烧兼风起，边烽共月升。候鸡晨喔喔，警鼓夜
水市船通贾，山村屋近僧。陶尊深泛蚁，竹简细书蝇。
交爱虞生好，诗怜辛子能。远书同客寄，遗稿借人誊。
古道时因弃，孤忠世共憎。相思愁极目，惜别泪沾膺。
日晚凋琪树，天寒落翠藤。愿坚松柏操，海宇迟中兴。